Krishtianu Ronalduning dubli “Qirollik klubi”ga “Bavariya” ustidan g‘alaba taqdim etdi

Madridning “Real” klubi Chempionlar ligasining yarim finali sari birinchi qadamni tashladi. Myunxenda “Bavariya” mehmoni bo‘lgan Zidan jamoasi irodali g‘alabani qo‘lga kiritdi.

Birinchi bo‘limda mezbonlar oldinga chiqib olishni uddaladi. Taym yakunida Vidalning o‘zi penaltidan aniq foydalana olmadi.
Ikkinchi bo‘limda esa Karlo Anchelotti jamoasi Krishtianu Ronaldudan ikkita gol qabul qilib oldi — 1:2. 61-daqiqada italiyalik Nikola Ritssoli “Bavariya” futbolchisini maydondan chetlatdi.

Ma’lumot uchun, Xosep Gvardiola murabbiyligida “Bavariya” Chempionlar ligasining yarim finaliga qadar yetib borardi. Anchelotti jamoasi esa chorak finalda qolib ketishga yaqin.
“Real” Chempionlar ligasining amaldagi g‘olibi hisoblanadi. Musobaqa tarixida hali hech bir klub ketma-ket ikki bor zafar quchishni uddalay olmagan. “Real”da buning uchun imkoniyat bor.
Yevropa Chempionlar ligasi
 Chorak final
 12-aprel, chorshanba
Gollar: Arturo Vidal, 25 (1:0). Krishtianu Ronaldu, 47 (1:1). Krishtianu Ronaldu, 77 (1:2).
Noaniq penalti: Arturo Vidal, 45+1 (B).
Chetlatish: Xavi Martines, 61 (B).